**Vuosikertomus 2023**

**F.C. Kasiysi Espoo ry**

F.C. Kasiysi on toiminut espoolaisena jalkapallon kasvattajaseurana kohta 35 vuoden ajan. Seuratoiminnan käynnistymisestä asti tavoitteena on ollut tarjota hyvä harrastusympäristö kaikille jäsenille.   
F.C. Kasiysissä jalkapallosta pyritään mahdollistamaan jalkapallon harrastaminen kaikille. Jalkapalloharrastuksen parissa voidaan kokea ystävyyttä, yhteenkuuluvuutta, kehittymistä ja tunteiden kirjoa jokaiselle haluamallaan tavalla ja tasolla.

Perusedellytys laajapohjaiselle toiminnalle on lähes 200 vapaaehtoisen joukko, joka vastaa osaltaan valmennuksesta, joukkueiden johtamisesta, huoltamisesta, varainkeruusta, varustehankinnoista yms. Seuran työntekijöillä on keskeinen rooli vapaaehtoistyön edellytysten luomisessa ja toiminnan ohjaamisessa. Yhteistyön mallit ja toiminnan muodot ovat jatkuvan kehittämisen kohteena. Yhteistyössä suunnitellen, toteuttaen, arvioiden ja edelleen kehittäen pääsemme myös jatkuvasti parempaan toimintaan.   
  
Vuoden 2023 yhtenä isoimpana kehityskohteena oli määritellä seuralle uusi toimintakulttuuri, yhteistyösuhteet muihin seuroihin sekä uudistaa varustesopimus.  
  
Toimintakulttuuri uudistettiin toiminnanjohtajan ja valmennuspäällikkön yhteisellä SPl:n johtamiskoulutuksessa. Uudessa toimintakulttuurissa nostetaan esiin kolme pääteemaa:  
  
1. Rehelliset kohtaamiset  
Lupaus: Hiljaisen tiedon kasvattaminen onnistumisiksi  
Tavoite: Rehelliset kohtaamiset jokaisella tasolla

2.Mahdollista yksilön potentiaalin pääseminen  
Lupaus: Yksilöitä ylös nostava seurayhteisö  
Tavoite: Varmistaa yksilön pääseminen omaan potentiaalin  
  
3.Tyytyväinen yhteisön toimija  
Törkeä lupaus: ”Meidän seuraan” rakastunut yhteisön toimija  
Tavoite: Merkityksensä ymmärtävä ja arvostettu yhteisön jäsen  
  
Uutta toimintakulttuuria jalkautetaan jäsenistön keskuuteen uudistetuilla johtamis- ja palaverikäytänteillä.

Seurojen välisiin yhteistyösuhteisiin tehtiin vuonna 2023 melko isojakin muutoksia. Vanha FC Espoo lopetti toimintansa, ja samalla seura irtisanoi FC Espoon kanssa olleen pelaajapolkusopimuksen.  
  
Uusiksi kumppaneiksi tuli Pohjois-Espoon Ponsi, jonka kanssa tehdään jatkossa isoa yhteystyötä ikäluokissa U6-U15. Yhteistyö näkyy parhaimmillaan uusissa U12-> YJ-joukkueissa, joissa poikapuolella ikäluokat on yhdistetty yhdeksi isoksi kokonaisuudeksi. Tavoitteena näissä joukkueissa on mahdollistaa elinvoimaninen joukkuetoiminta, jossa kaikille pelaajille pyritään takaamaan oman tasoinen toiminta. Samalla myös pyritään minimoimaan pelaajien jalkapallo harrastuksen lopettaminen teini-iän kynnyksellä.  
  
Yhteistyö SexyPöxyjen on näkemyksemme mukaan vahvasti henkinen ja viestinnällinen sekä sellainen, joka avaa mahdollisuuksia yhteisille projekteille.  
Molempien seurojen juuret ovat samassa paikassa Laaksolahden alueella, samoin pääasiallinen toiminta-alue. Lisäksi molempien seurojen strategiat eivät ole ristiriidassa toistensa kanssa, päinvastoin: SexyPöxyjen strategia on edelleen aikuisten ja nuorten aikuistenpelaaminen, Kasiysin vahva ja korkealaatuinen juniorityö.   
  
FC Honka sopimuksella määritellään seurojen välinen yhteistyö ja pelaajien siirtyminen seurojen välillä. Yhteistyön tavoitteena on mahdollistaa tavoitteellisimmille pelaajille yksilöllisesti paras ja laadukkain mahdollinen kansainväliseen jalkapalloon tähtäävä pelaajapolku FC Hongassa.

Varustesopimuksen osalta seura ei jatkanut varustesopimusta, vaan teki uuden sopimuksen Adidaksen kanssa tuotemerkistä ja XXL:n kanssa varustetoimittajanana toimimisesta. Uusi sopimus alkaa 1.1.2024.

FC Kasiysin arvot vastuullisuus, avoimuus ja positiivisuus ovat olleet vahvasti esillä myös vuonna 2023.  
Arvot ohjaavat toimintamme.  
  
VASTUULLISUUS

Meidän seurassa toimimme vastuullisesti. Vastuullisuus rakentuu kolmen tärkeän osa-alueen ympärille: turvallisuus, oikeudenmukaisuus ja yhteisöllisyys.

Kaikkien pelaajien on saatava turvallisesti harrastaa jalkapalloa. Kaikkien seuratoiminnassa mukana olevien on sitouduttava turvalliseen toimintaan koskien niin kiusaamiseen puuttumista, jossa meillä on 0-toleranssi, kuin harjoitusten sekä tapahtumien järjestämisen osalta.

Kaikkia toimintaan osallistuvia on kohdeltava oikeudenmukaisesti, tarjota mahdollisuus harrastaa ja toimia yhdenvertaisessa ja tasa-arvoisessa ympäristössä. Meillä kaikki pelaa ja kaikki otetaan huomioon tasapuolisesti.

Yhteisöllisyys on meidän seurassa tärkein kantava voima. Haluamme ja tarvitsemme lähialueen vapaaehtoisia auttamaan turvallisen ja kaikille avoimen toiminnan kehittämisessä. Haluamme tuoda perheet yhteisen harrastuksen piiriin ja yksinkertaisesti edistää yhteisömme hyvinvointia liikunnan tuoman ilon ja hyötyjen avulla.

POSITIIVISUUS

Meidän seura on positiivinen ja iloinen. Jalkapallo on yhteinen asia, joka tuo iloa kaikille seuratoiminnassa mukana oleville. Positiivinen ilmapiiri on tärkeä osa niin lasten kuin aikuisten harrastusta. Onnistumiset ja oppiminen syntyvät positiivisessa ilmapiirissä. Meidän seurassa on positiivinen valmennusfilosofia ja aina iloinen meininki. Vanhemmat kannustavat ja pelaajat pelaavat hymy huulessa. Tavoitteemme on positiivisuuden ja laadukkaan toiminnan avulla luoda elinikäinen kipinä liikkumiseen ja jalkapalloon.

AVOIMUUS

Meidän seura on kasvattajaseura. Jokainen on tärkeä. Toimintamme periaate on tarjota jalkapallon harrastamisen mahdollisuus kaikille, iästä ja tasosta riippumatta. Haluamme liikuttaa kaikenikäisiä ja meidän seuraan voi aina liittyä. Olemme aktiivisia ja avoimia myös joukkueiden sekä seuran toiminnan tiedottamisessa ja viestinnässä.

**Olosuhteet**

Seuran harjoitteluolosuhteiden keskiönä ovat Laaksolahden halli ja ulkotekonurmi sekä seuran oma tekonurmi Karakalliossa. Näiden lisäksi harjoitusvuoroja pidetään Myntinsyrjän (Espoon jalkapallohalli) jalkapallohallissa sekä Järvenperän tekonurmella. Seuran oma Karakallion tekonurmi luo jäsenistöllemme erinomaiset edellytykset mm. omien turnausten järjestämiseen. Myös Espoon kaupungit koulut ovat talvikausina palvelleet joukkuetoimintaa kiitettävästi.   
Syksyllä 2023 aloitettiin ensimmäiset suunnitelmat muuttaa Karakallion kenttä ympärivuotiseksi harjoittelutilaksi.

**Jäsenistö**

Jäsenmäärältään Kasiysi kuuluu SPL:n suurimpien seurojen joukkoon. Vuoden 2023 lopussa kasiysiläisiä lisenssipelaajia oli noin 1100 kpl, jonka mukaan Kasiysi on jäsenmäärältään valtakunnan 19. suurin seura.

**Toimihenkilöt**

Seuran operatiivista toimintaa johtaa toiminnanjohtaja Mikko Hiltunen. Mikon vastuualueet ovat operatiivinen johtaminen, taloushallinto, henkilöstön esimiehenä toimiminen, kehityshankkeet viestintä, sidosryhmät ja aikuisjoukkueet.   
Seura valmennuspäällikkönä toimii Jimi Mikkola valmennuksen lähiesihenkilönä toimiminen, valmennuslinjan jalkautuminen ja valmennuskoulutuksista vastaaminen.   
Seuravalmentaja Miika Salorannan vastuualueina oli toimia TB-joukkueen vastuuvalmentaja sekä toimia yhteistyöseuramme valmentajana.

Jani Kovalainen toimii Kasiysin seuravalmentajana. Hänen vastuualueeseensa kuuluu MyClub, vuorovaraukset, pelinohjaajien koordinointi ja koulutus sekä valmennus eri ikäluokissa.  
Ossian Lanne toimi seuravalmentajana, vastuualueet ovat U8-U9-ikäluokat, matalan kynnyksen toiminta, leirit ja kouluyhteistyö.  
Jarno Fagerroos toimi seuravalmentaja, vastuualueet U10-11-ikäluokat.  
Joona toimi seuravalmentajana, vastuualueet liiketaitovalmennus, ja valmennus eri ikäluokissa.

Joukkuetoimihenkilöitä seurassa on joukkueiden tukena noin 180 aikuista. Oman työn ohella toimia sopimuksen alaisia valmentajia seuralla oli XX kpl:a ja tuntipalkkaisia ohjaajia xx kpl:a:

**Strategia 2020-2024**

Kasiysin strategia päivitettiin keväällä 2019 kattamaan strategiakausi 2020-2024. Visiomme on olla suomen paras grassroot seura U6-11. Haluamme olla paras jalkapalloon ja jalkapallolla kasvattaja tarjoamalla jalkapalloa jokaiselle meidän yhteisessä seurassa. ”Ovet ovat auki jokaiselle joka iästä riippumatta”.

Strategiatyössä määritettiin neljä painopistealuetta, viestinnällisesti, toiminnallisesti ja taloudellisesti taitava seura, seura- ja joukkuevalmennuksen osaamisen kehittäminen sekä vahva ja laaja pelaajapohja U5-U11, joka mahdollistaa elinvoimaisen pohjan kaikille ikäluokille.

**Johtaminen**

Tähän tekstiä uusista johtamiskäytänteistä…

**Urheilutoiminnan toiminnallinen kehittäminen**

Osana toimintakulttuurin kehittämishanketta myös urheilutoiminnassa uudistettiin johtamismalleja. Loimme urheilutoiminnalle oman vaikuttavuusmallin, missä oli määritelty kolme iso tavoitetta sekä niille jokaiselle toimenpiteet ja mittarit. Vaikuttavuusmallia työstettiin erilaisin tavoin osallistaen koko operatiivista henkilöstöä. Kolme keskeisintä tavoitetta olivat:

1. vahva- ja laaja pelaajapohja U6-U11, missä konkreettisena mittarina käytettiin pelaajamäärää tavoitteena saada 100 pelaajaa per ikäluokka, joista 25-30% olisi tyttöjä.
2. Seura- ja joukkuevalmennusosaamisen kehittäminen, minkä mittarina toimi subjektiivinen itsearviointi
3. U12 ja vanhemmille oman tasoiset joukkueet, mitä mitattiin tavoitteen 1 tapaan pelaajamäärällä tavoitteena 70 pelaajaa per ikäluokka, joista 25-30% olisi tyttöjä.

Esimerkkejä vaikuttavuusmallin tavoitteiden toimenpiteistä ovat nuorten valmentajien kouluttaminen, pitovoimaisuuden alkutilanteen selvitys, ikäluokan tuloskortin kehittämien urheilutoimintaa tukevaksi, tyttöikäluokkien kehittäminen yhdessä yhteistyöseura PEP kanssa, säännöllinen palaute lisäharjoittelussa toimiville U10-U11 valmentajille, valmennuskoulutuskalenterin säännöllinen ylläpito, sekä linjaukset pelaajakeskusteluihin ja testeihin. Näitä toimenpiteitä vietiin eteenpäin päivittämällä to-do listaa mihin oli pääsy koko operatiivisella henkilöstöllä ja mitä tarkasteltiin säännöllisesti operatiivisissa palavereissa.

Lähtökohtaisesti kaikissa urheilutoiminnan toiminnallisissa toimenpiteissä ja tavoitteissa päästiin eteenpäin. Suurimpana uudistuksina voisi pitää YJ-toiminnan aloittamista PEP kanssa niin U12-U13 pojissa, kuin U10-U11 tytöissäkin, mikä takaa laadukkaan toimintaympäristön niin pelaajamäärien kuin resurssienkin puolesta. Myös säännölliset palaverit niin ikäluokka- kuin seuratasollakin ottivat harppauksia eteenpäin.

**Pelaajakehitys**

Pelaajakehitys irrotettiin selkeästi omaksi kokonaisuudekseen vuonna 2023. Koettiin tärkeäksi saada kenttätyöhön lisää konkreettisia dokumentoituja tavoitteita, linjauksia, sekä mittareita. Uusissa johtamismalleissa määritelty kehitystyöryhmä nimeltä pelaajakehitysryhmä koostui urheilutoiminnan operatiivisesta henkilöstöstä. Työryhmän puheenjohtajan eli valmennuspäällikön johdolla työryhmä määritteli omiksi tavoitteikseen:

* määritellä pelaajakehityksen tavoitteet ja mittarit
* kerätä tietoa pelaajakehityksen tasosta ja analysoida sitä
* laatia suunnitelmia pelaajakehityksen parantamiseksi fakta tiedon pohjalta
* jalkauttaa pelaajakehityksen suunnitelmia arjessa

Työryhmä loi keskusteluiden ja ryhmätöiden kautta seuralle prototyyppi pelaajan ja joukkueen. Näillä tarkoitetaan sitä, minkälaisia pelaajia halutaan seuran ikäluokissa kehittää ja minkälaisia pelitekoja pelaajien haluttaisiin kentällä yksilöinä sekä kollektiivina suorittavan. Uusissa määrittelyissä korostui kolme vahvaa arvoa: intensiteetti, pelirohkeus sekä tekninen taito, mikä on hyvin linjassa myös seuran strategiaan sekä toimintakulttuuriin. Näiden määrittelyiden pohjalta linjattiin myös liiketaito- ja maalivahtivalmennusta, testien ja pelaajakeskusteluiden sekä valmennuksen osaamisen kehiottämisen linjauksia.

Jalkautus vaihe jätettiin tarkoituksella loppuvuoteen 2023, jotta kausisuunnitelmat ja ikäluokkien toimintasuunnitelmat olisivat vastaanottavaisia uudistuksille. Kauden 2023-2024 alussa pelaajakehitystyöryhmä on valmennuksen tapaamisisssa sekä perehdytystapaamisissa jalkauttanut näitä linjauksia.

Pelaajien tyytyväisyys mitattiin kesällä 2023 sen ollessa todella hyvä. NPS luku oli kyselyssä noin 65, mikä tarkoittaa sitä, että hyvin moni pelaaja suosittelisi seuraamme myös kavereilleen. Tyytyväinen pelaaja myös kehittyy. Tästä iso kiitos kaikille kenttätyössä mukana olleille valmentajille, huoltajille sekä muille toimihenkilöille, jotka mahdollistivat omalla heittäytymisellään mahtavan vuoden 2023.

**Valmennusosaamisen kehittäminen**

Valmennusosaaminen kehittäminen piti vuonna 2023 sisällään SPL valmennuskoulutukset kuin seuran sisäisetkin koulutusprosessit. Valmennusosaamisesta vastasi seuran valmennuspäällikkö apunaan koko operatiivinen henkilöstö. Palloliiton koulutuspolusta tärkeimpänä toimenpiteenä seurallemme oli saada ns. suhdelukua koulutettujen valmentajien suhdetta pelaajamäärän kanssa ylöspäin. Tämä tarkoitti vapaaehtoistoimijoiden vahvaa kannustamista koulutuksiin. Työkaluna toimi Espoon koulutusverkoston valmennuskoulutuskalenteri sekä Kasiysin valmentajarekisteri, mistä pyrittiin löytämään mahdollisimman monta potentiaalista koulutettavaa valmentajaa. Futisvalmentajan starttikoulutuksen suoritti 21 valmentajaa. Ikävaihekoulutuksessa kävi 5 valmentajaa ja 7 valmentajaa kävi Tekniikat teemakoulutuksen. FVS ja IVK koulutukseen kuului seuran oman tutorin tutorointi, missä pyritään vahvistamaan oppimista ja luomaan valmentajalle jatkokoulutussuunnitelma. Seuramme suhdelukua ja muita kehitystoimnepiteitä seurattiin Palloliiton toimesta koulutusverkoton tapaamisissa, missä seuramme sai paljon kehuja systemaattisuudesta ja eteenpäin katsovasta asenteesta.

Seuran sisäiset koulutusprosessit keskittyivät aloittavan ikäluokan Mini-vok toimintaan, ikäluokkien sisäisiin tapaamisiin sekä yksittäisten valmentajien tutorointeihin lisäharjoittelussa sekä ikäluokkien toiminnassa. Aloittavan ikäluokan prosessi tehtiin vuonna 2023 ensimmäisen kerran dokumentoituna. Prosessissa valmentajille jaettiin materiaalia valmentajan yditaidoista. Ydintaidoista prosessiin oli valittu suunnittelu ja organisointi, palauteenanto ja vaatimustaso sekä kohtaamis- ja esiintymistaito, koulutusverkoston mini-vok Jorma Granqvist vieraili aloittavan ikäluokan valmentajien harjoituksissa. Vierailujen yhteydessä perehdyttiin aina korkeintaan kahteen ydintaitoon esnin teoriassa, sitten pelaajien kanssa kentällä ja sen jälkeen loppuun reflektoiden. Mukana prosessissa oli vuoden aikana noin 12 aloittavassa ikäluokassa toimivaa valmentajaa.

Ikäluokkien sisäisissä tapaamisissa käytiin ajankohtaisten asioiden lisäksi läpi ikäluokan oppimistavoitteita, harjoitteita sekä kehityskohteita. Ikäluokan tapaamisten johtamisvastuu oli aina ikäluokan vastuuvalmentajalla, jonka tehtävänä oli luoda materiaalia sekä jalkauttaa sitä ikäluokan kaikille valmentajille samalla osallistaen ja kuunnellen. Kausi- jakso, ja viikkosuunnitelmien läpikäyminen yhdessä koko valmennustiimin kanssa todettiin lisäävän valmentajien ymmärrystä ja ikäluokan toiminnan suunnitelmallisuutta.

Joillekin valmentajille luotiin koulutuksien jatkotoimenpiteinä omia kehittymisuunnitelmiaan, joita vietiin eteenpäin joko oman ikäluokan vastuuvalmentajan tai seuran valmennuspäällikön toimesta. Näissä henkilökohtaisissa prosesseissa kehitettiin lähtökohtaisesti aina valmentajan omia tavoitteitaan.

## Jalkapallokoulu, seuratoiminnot- sekä leiritoiminta

Jalkapallokoulu, seuratoiminnot sekä leiritoiminta olivat myös vuonna 2023 vahvasti seuran strategian mukaista toimintaa. Pelaajamäärät pysyivät muutaman viime vuoden kanssa samassa linjassa. Jalkapallokoulussa leikittiin ja pelailtiin yhteensä 20 viikkoa huhtikuusta syyskuun loppuun, minkä jälkeen pelaajat pääsivät jälleen poseeraamaan ylpeiden vanhempiensa valokuviin mitali kaulassa. Tärkeintä myös jalkapallokoulussa oli tyytyväiset osallistujat. Aloittavassa ikäluokassa aloitti noin 35 pelaajaa, joten voimme todeta jalkapallokoululla olevan paikka edelleen sisäänheittotuotteena.

Pelaajamäärät vuonna 2023

|  |  |
| --- | --- |
| Jalkapallokoulu | 119 |
| Perhefutis | 13 |
| Red Stars | 13 |
| Futiskerho | 48 |
| Kuntofutis | 47 |

Perhefutis, Red Stars ja Futiskerho toimivat ns. seuratomintoryhminä tarjoten alueen U4-U13 lapsille erilaisia tapoja harrastaa. Perhefutiksessa leikittiin kerran viikkon oman aikuisen kanssa ja pyritiin oppimaan liikkumistaitoja samalla rakastuen lajiin. Red Stars soveltavan jalkapallon ryhmä liikutti vuoden aikana toista kymmentä erityistä tukevaa tarvitsevaa pelaajaa pelaten ja harjoitellen. Red Starsin treeneistä ei iloa ja onnistumisia puuttunut, kun jokainen otettiin huomioon yksilönä unohtamatta joukkuehenkeä nostattavia yhteishuutoja ja tapahtumia. Kerran viikkoon pidettävässä Futiskerhossa pelaajat pääsivät seuravalmentajien sekä nuorten valmentajien johdolla kokeilemaan lajia tai ylipäänsä harrastamaan omalla tasollaan. Harjoituksissa harjoiteltiin perustaitoja sekä myös pelaamista aivan, kuten ikäluokkatoiminnassakin tehtäisiin. Tästä hyvä onnistumisena voi mainita useiden pelaajien siirtymisen Futsikerhosta ikäluokkatoimintaan. Olemme iloisia jokaisesta, joka löytää itselleen oman paikan harrastaa, oli se sitten kilpa- tai harrastetasolla.

**Yhteistyökumppanit**

**Varainhankinta**

Seuran talouden kulmakiviä ovat toimintamaksut ja avustukset. Yhteistyökumppanien tuki, mainos- ja myyntitulot ovat vielä suhteellisen pienessä osassa seuran tulovirrassa. Seuran varainhankinnan kehittäminen on edelleen yksi keskeisistä tavoitteista vuodelle 2024.

Joukkueiden oma varainhankinta on seuran näkökulmasta näyttänyt toimivan pääsääntöisesti hyvin, alentaen harrastuskuluja ja siten madaltaen kynnystä osallistua toimintaan.

**Hallinto, toimisto ja talous**

Seuraa johtava johtokunta linjaa vuosittain toimintaa yhdessä seuran päätoimisten kanssa seuran strategian mukaisiin tavoitteisiin. Seuran sääntömääräisessä vuosikokouksessa valitun johtokunnan kokoonpano vuonna 2023 syyskokoukseen asti oli: Antti Inberg (pj), Sami Volanen, Kalle Sukanen, Mathias Juslin, Karri Karsi, Tuukka Laakso ja Henry Lybäck.

Johtokunnan yhtenä keskeisenä tehtävänä on valvoa seuran taloutta yleisellä tasolla kirjanpitoyhtiöltä saamien raporttien perusteella. Läpinäkyvyyden parantamiseksi johtokunta yhdessä taloushallintohenkilöstön kanssa on edelleen kehittänyt paitsi tiliöinti- ja kirjauskäytäntöjä myös raportointia, jotta johtokunnan ohjaavasta roolista saataisiin enemmän irti.

Johtokunta jatkoi myös vuonna 2023 eriytettyä seuran ja joukkueiden talouden valvontaa. Joukkueet vastaavat taloutensa tasapainosta seuran valvonnassa. Kunkin joukkueen joukkueenjohtaja ja taloudesta vastaava henkilö ovat toiminnastaan vastuussa paitsi joukkueelle myös Kasiysin johtokunnalle. Oleellista on, että joukkueet pitävät tilipaikkojensa saldot positiivisina ennakkosuunnittelun ja oikein ajoitettujen maksujen avulla.

Seuran tulo- ja menoarvio käsitellään sääntömääräisessä vuosikokouksessa, jossa myös päätetään tilinpäätöksen hyväksymisestä ja vastuuvapauden myöntämisestä johtokunnalle.

Talousjärjestelmänä käytettiin Procounteria, kirjanpidosta huolehti Finaxa Oy ja tilintarkastuksesta Hannu Riippi BDO Oy:stä. Oleelliset asiat seuran taloudesta vuodelta 2023 selviävät tilinpäätöksestä, sen tuloslaskelmasta, taseesta ja tase-erittelystä.

F.C. Kasiysi Espoo ry iloitsee, että on saanut pitää ”kotipesäänsä” ja toimistoaan monta vuotta Laaksolahden hallin toisen kerroksen toimisto- ja kokoustiloissa.

**Kauden päättäjäiset**

Vuoden 2023 päättäjäiset vietettiin lauantaina 18.11. Laaksolahden hallilla. Päättäjäisten ohjelmassa oli joukkueiden valokuvaus sekä palkintojen jakaminen.

Erityispalkintojen saajat:   
Vuoden tyttöpelaaja   
Vuoden poikapelaaja-   
Vuoden joukkue-   
Vuoden futisperhe-   
Vuoden valmentaja   
Vuoden toimihenkilö-   
Vuoden Kasiysiläinen-   
Vuoden Futisteko-

|  |  |
| --- | --- |
|  |  |

Kiitos kaikille jaksamisesta ja tuesta tänä haastavana vuotena. Pitäkää huolta itsestänne ja toisistanne. Terveyden on nyt oltava etusijalla ja toivottavasti pääsemme nauttimaan hienosta jalkapallokulttuurista ja seuratoiminnasta ”Meidän Seurassa” vuoden 2024 aikana.

Terveisin,

F.C. Kasiysi Espoo ry johtokunta